

**C r n a G o r a**

**UPRAVA ZA IZVRŠENJE KRIVIČNIH SANKCIJA**

 U-KD br.707/20

 Podgorica,08.10.2020.

Na osnovu člana 55 Zakona o upravnom postupku (”Sl. list RCG”,br. 56/14,20/15,40/16 i 37/17), u postupku donošenje rješenja o prestanku radnog odnosa službenika Ivana Aleksića, direktor Uprave za izvršenje krivičnih sankcija donosi

**R J E Š E NJ E**

Službeniku **Ivanu Aleksiću**, u postupku donošenja rješenja o prestanku radnog odnosa, za privremenog zastupnika postavlja se Nikola Samardžić, advokat iz Podgorice, Trg nezavisnosti br.13.

Privremeni zastupnik u predmetnom postupku, ima sva prava i obaveze zakonskog zastupnika koje će vršiti dok se stranka ili njen zakonski zastupnik ne pojavi pred ovim organom, čime ovlašćenje po ovom osnovu prestaje.

Obavještenje o postavljenju privremenog zastupnika biće objavljeno na oglasnoj tabli i interent stranici Uprave za izvršenje krivičnih sankcija i u ‘’Službenom listu Crne Gore’’.

**O b r a z l o ž e nj e**

U Upravi za izvršenje krivičnih sankcija pokrenut je postupak donošenja rješenja o prestanku radnog odnosa za službenika Ivana Aleksića.

U pomenutom postupku, ovaj organ izvršio je dostavu poziva za učešće u postupku donošenja rješenja o prestanku radnog odnosa sužbeniku Ivanu Aleksića na poznatoj adresi Danilovgrad, Grbe bb. Na dostavnici o izvršenom dostavljanju stoji napomena dostavljača-poštonoše da se imenovani nalazi u inostranstvu.

Saglasno navedenom, a imajući u vidu hitnost postupka i odsutnost stranke iz mjesta prebivališta, utvrđeno je da su ispunjeni zakonski uslovi iz člana 55 stav 1 tačka 2 Zakona o upravnom postupku, te je za privremenog zastupnika službeniku Ivanu Aleksiću u predmetnim postupku postavljen Nikola Samardžić, advokat iz Podgorce.

Privremeni zastupnik dužan je da prihvati zastupanje, a zastupanje može odbiti samo iz razloga koji su propisani posebnim zakonom odnosno drugim propisom. Privremeni zastupnik učestvuje samo u upravnom postupku u kojem je postavljen i dok se ne pojavi zakonski zastupnik ili ovlašćeni predstavnik, odnosno stranka Ivan Aleksić ili njegov punomoćnik.

Na osnovu navedenog, odlučeno je kao u izreci rješenja.

**PRAVNA POUKA**: Protiv ovog rješenja može se izjaviti žalba Komisiji za žalbe u roku od 8 dana od prijema ovog rješenja

**DOSTAVLJENO: D I R E K T O R**

* Nikoli Samardžiću Milan Tomić
* na oglasnoj tabli UIKS-a
* na internet stranici UIKS-a
* ‘’Službenom listu Crne Gore’’
* u spise predmeta